Komission asetus (EY) N:o 876/2004, annettu 29 päivänä huhtikuuta 2004, Euroopan parlamentin ja neuvoston asetuksen (EY) N:o 999/2001 liitteen VIII muuttamisesta jalostuslampaiden ja -vuohien kaupan osalta (ETA:n kannalta merkityksellinen teksti)



Virallinen lehti nro L 162 , 30/04/2004 s. 0052 - 0053



Komission asetus (EY) N:o 876/2004, annettu 29 päivänä huhtikuuta 2004, Euroopan parlamentin ja neuvoston asetuksen (EY) N:o 999/2001 liitteen VIII muuttamisesta jalostuslampaiden ja -vuohien kaupan osalta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001(1) ja erityisesti sen 23 artiklan ensimmäisen kohdan, sekä katsoo seuraavaa: (1) Asetuksella (EY) N:o 999/2001 säädetään yhteisön sisäisen jalostuslampaiden ja -vuohien kaupan edellytyksistä. (2) Komission asetuksilla (EY) N:o 260/2003(2) ja 1915/2003(3) muutetaan asetusta N:o 999/2001 hävittämistoimenpiteiden ottamiseksi käyttöön tiloilla, joille on levinnyt scrapie, ja jalostuslampaiden kaupan edellytysten muuttamiseksi siten, että sallitaan ARR/ARR-prioniproteiinin genotyypin lampaiden esteetön kauppa. (3) Seurantaa koskevia vaatimuksia olisi muutettava sellaisten tilojen osalta, jotka haluavat toimittaa jalostuslampaita ja -vuohia yhteisön sisäistä kauppaa varten, jotta vaatimukset olisivat yhdenmukaisia scrapien hävittämiseksi käyttöön otettujen entistä tehokkaampien toimien kanssa. Näille tiloille saapuvia eläimiä koskevia rajoituksia ei pitäisi enää soveltaa ARR/ARR-prioniproteiinin genotyypin lampaisiin. (4) Uudet säännökset olisi otettava käyttöön kahdessa vaiheessa, jotta tehostettu seuranta on mahdollista lyhyellä aikavälillä, ilman että kauppa keskeytyy. (5) Näin ollen asetus (EY) N:o 999/2001 olisi muutettava vastaavasti. (6) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 999/2001 liite VIII tämän asetuksen liitteen mukaisesti. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä heinäkuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä huhtikuuta 2004. Komission puolesta David Byrne Komission jäsen (1) EYVL L 147, 31.5.2001, s. 1. Asetus sellaisena kuin se on viimeksi muutettuna komission asetuksella (EY) N:o 2245/2003 (EUVL L 333, 20.12.2003, s. 28). (2) EUVL L 37, 13.2.2003, s. 7. (3) EUVL L 283, 31.10.2003, s. 29. LIITE Korvataan liitteessä VIII olevan A luvun I osan ensimmäisen kohdan a alakohta seuraavasti: "a) Jalostuslampaiden ja -vuohien on joko oltava ARR/ARR-prioniproteiinin genotyypin lampaita komission päätöksen 2002/1003/EY(1) liitteen I mukaisesti tai niitä on oltava pidetty yhtäjaksoisesti syntymästä lähtien tai viimeisten kolmen vuoden ajan tilalla tai tiloilla, jotka ovat täyttäneet seuraavat vaatimukset ainakin kolmen vuoden ajan: i) 30 päivään kesäkuuta 2007 asti: - tila kuuluu säännöllisten virallisten eläinlääkärintarkastusten piiriin - tilan eläimet on merkitty - tilalla ei ole todettu yhtään scrapie-tapausta - teurastettavaksi tarkoitetut vanhat naaraseläimet tarkastetaan näyttein - tilalle tuodaan naaraspuolisia eläimiä, ARR/ARR-prioniproteiinin genotyypin lampaita lukuun ottamatta, vain tiloilta, jotka täyttävät samat vaatimukset. Viimeistään 1 päivästä heinäkuuta 2004 alkaen tilan tai tilojen on täytettävä seuraavat lisävaatimukset: - kaikki liitteessä III olevan A luvun II osan 3 kohdassa tarkoitetut yli 18 kuukauden ikäiset eläimet, jotka ovat kuolleet tai jotka on lopetettu tilalla, on tutkittava scrapien varalta liitteessä X olevan C luvun 3.2 kohdan b alakohdassa säädettyjen laboratoriotutkimusmenetelmien mukaisesti ja - tilalle voidaan tuoda lampaita ja vuohia, ARR/ARR-prioniproteiinin genotyypin lampaita lukuun ottamatta, vain tiloilta, jotka täyttävät samat vaatimukset. ii) 1 päivästä heinäkuuta 2007 alkaen: - tila kuuluu säännöllisten virallisten eläinlääkärintarkastusten piiriin - tilan eläimet on yksilöity yhteisön lainsäädännön mukaisesti - tilalla ei ole todettu yhtään scrapie-tapausta - kaikki liitteessä III olevan A luvun II osan 3 kohdassa tarkoitetut yli 18 kuukauden ikäiset eläimet, jotka ovat kuolleet tai jotka on lopetettu tilalla, on tutkittu scrapien varalta liitteessä X olevan C luvun 3.2 kohdan b alakohdassa säädettyjen laboratoriotutkimusmenetelmien mukaisesti - tilalle tuodaan lampaita ja vuohia, ARR/ARR-prioniproteiinin genotyypin lampaita lukuun ottamatta, vain tiloilta, jotka täyttävät samat vaatimukset. Jos jalostuslampaat ja -vuohet on tarkoitettu jäsenvaltioon, jonka koko alueeseen tai sen osaan sovelletaan b tai c alakohdan säännöksiä, niiden on täytettävä yleiset tai erityiset lisätakeet, jotka on määritelty 24 artiklan 2 kohdassa tarkoitettua menettelyä noudattaen." (1) EYVL L 349, 24.12.2002, s. 105.